Riigikogu erakorraline istung võib kesta kuni 80 tundi
#000003
Riigikogu aseesimees Toomas Kivimägi (RE) ütles, et riigikogu erakorraline istungjärk võib kesta kuni 80 tundi. Ka Keskfraktsiooni juht Tanel Kiik on arvestanud kümneid tunde kestva erakorralise istungjärguga.
#000005
"Ka meie oleme rehkendusi teinud. Kui tahta venitada ja võtta maksimumi, siis on võimalik venitada 10 kuni 11 tundi ühe eelnõu menetlemisega. Kui me korrutame selle kaheksa eelnõuga, on see 80 tundi ja rohkem kui kolm ööpäeva. See sõltub kõik opositsioonist," ütles Kivimägi ERR-ile.
#000006
Riigikogu juhatus tegi ettepaneku panna hääletusele see, et kõik menetluses olevad eelnõud erakorralise istungjärgu ühele istungile mahutada.
#000007
Keskerakonna fraktsiooni esimees Tanel Kiik ütles, et tal on kahju, et koalitsioon otsustas ühe suure erakorralise istungjärgu kasuks. "Seadus oleks võimaldanud ka inimlikku ajagraafikut, näiteks kümnest kümneni, 12-tunnised istungid, kolm kuni neli päeva järjest, kuni päevakord ammendub. Seda teed ei mindud, vaid taheti minna n-ö kurnamise teed, kurnates sellega nii opositsiooni kui ka koalitsiooni saadikuid," ütles Kiik.
#000008
Toomas Kivimägi sõnul annaks Kiige pakutud menetlemine täiendavaid võimalusi obstruktsiooniks.
#000009
"Riigikogu kodu- ja töökord näeb ette, et näiteks eelnõusid ja arupärimisi saab üle anda istungi alguses. Kui me teeksime neid igal päeval eraldi, ütleme 12 tunni kaupa, siis on ilmselge, et me iga päeva alguses taas tund aega kulutame protseduurilistele küsimustele ning eelnõude ja arupärimiste üleandmisele ja siis eraldi jälle juhatuse koosolek. Selles mõttes me taas kaotame aega. See on põhjus, miks me leidsime, et tuleb järjest teha ja me ikkagi ei tahaks suvetööle peale jaanipäeva jääda," lausus Kivimägi.
#000010
Tanel Kiik ütles samuti, et istung kestab tõenäoliselt kümneid tunde. "Ega meil ei ole mingit naiivset arvamust, et koalitsioon nüüd äkki meelt muudaks. Nad on näidanud kogu oma käitumisega nende kuude jooksul, et mingisugust kompromissivalmidust ei ole, mingit soovi läbi rääkida ei ole. Nad soovivadki enne suve need ära teha, et selle võrra oleks sügisel, talvel juba lihtsam ja lootus on see, et siis suve jooksul rahvas rahuneb ja unustab kõik need maksutõusud ja lastetoetuste kärpimised, mis siin on ette võetud," rääkis Kiik.
#000011
Erinevalt Kivimägist ütles Kiik, et järgnevate päevade jooksul teeb opositsioon sisukat tööd. Suurem osa ajast kulubki eelnõu esitavalt ministrilt küsimuste küsimisele ning kõnedele, mida iga riigikogu liige võib pidada kaheksa minutit ühe eelnõu kohta.
#000012
Erakorralise istungjärgu teeb eriliseks seegi, et selle kokkukutsumiseks on vaja vähemalt 51 saadiku kohalolekut. See omakorda tähendab, et enne iga hääletust ja neid hääletusi tuleb tõenäoliselt mitte ainult eelnõude, vaid ka mõne protseduuri kohta, nõuavad opositsioonisaadikud kohaloleku kontrolli. Ja siis peab koalitsioon valvel olema, et istung ootamatult ei lõpeks. Kuid ka opositsioonilt nõuab taoline kõnede, sõnavõttude, küsimustega venitamine korraliku distsipliini.
#000013
Kivimägi ütles, et obstruktsiooni eesmärgil esitatud arupärimistele vastamine ja eelnõude menetlemine jääb sügisesse ja pakkus välja, et nendele võiks vastata kirjalikult.
#000014
Tanel Kiige sõnul riigikogu töö- ja kodukorraseadus arupärimistele kirjalikult vastamise võimalust ei paku.
#000015
Riigikogu esimees Lauri Hussar kutsus valitsuse ettepanekul esmaspäeval Toompea lossi istungisaali kokku riigikogu erakorralise istungjärgu. Seitse päevakorras olevat eelnõu on seotud valitsuse usaldusküsimusega.
#000016
Obstruktsiooni piiramiseks võivad riigikogu juhid menetlustähtaegu rikkuda
#000017
Riigikogu vanematekogu arutab järgmisel nädalal parlamenditöö jätkamist
#000018
Tanel Kiik: sisuline kompromiss peab sündima ikkagi parlamendis
#000020
Opositsiooni eelnõude ja arupärimiste menetlemine jääb ilmselt sügisesse
#000021
Toomas Kivimägi riigikogus toimuvast: sõnamurdlikkust on palju
#000022
Austrias 20. jäänud Aigro: äkki nüüd olen teise päeva vend
#000028
Rahvusringhäälingu arendusosakond otsib oma meeskonda frontend arendajat
#000032
Poolas kogunesid kümned tuhanded inimesed opositsiooni meeleavaldusele
#000036
Briti teadur: Ukraina suur läbimurre võib tulla alles järgmisel kevadel
#000037
Tippsportlased on mures: Eesti sport võib jääda keskpäraseks
#000038
Peeter Espak: pärdik ei saa mujal kuulsaks kui tsirkuses
#000041
Loomakliiniku ülemarst: ühel päeval hakkame ka ajuoperatsioone tegema
#000051
Soomlaste ChatGPT analoog hakkab mõtlema ka eesti keeles
#000056
Ida-Virumaal loodetakse ettevõtjaid ja tööjõudu ligi meelitada uute moodsate korterite ehitamisega
#000057